
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Цех за производство на мебели от пресовани дървесни частици (ПДЧ) и мека мебел, с. Бързия, ул. „Петроханска“ №2Г с оператор „КОМОДО – СТИЛ“ ЕООД, с. Бързия
Дата на извършване на проверката: 30.05.2018 г.

Място на извършване на проверката: с. Бързия, ул. „Петроханска“ №2Г
Проверени компоненти и фактори на околната среда:

· Отпадъци

· Опасни химични вещества и смеси

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 
· Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове.

Извършени дейности:
За датата на проверката, операторът е уведомен с писмо на РИОСВ – Монтана с изх.       № 1466/29.05.2018 г. и е приложена Заповед № РД-124/29.05.2018 г. на директора на РИОСВ – Монтана за извършване на комплексна проверка на място на обект: цех за производство на мебели в с. Бързия, ул. „Петроханска“ №2Г с оператор „КОМОДО – СТИЛ“ ЕООД,                с. Бързия.
На 30.05.2018 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-124/29.05.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-17/30.05.2018 г.
Проверени са:
· Източници на отпадъци;
· Складове за съхраняване отпадъци;
· Документи и данни, свързани със законовите и подзаконови нормативни актове по околна среда.
Констативна част:
Основната дейност на фирмата е производство на мека мебел и мебели от ПДЧ. 
1. Фактор „Отпадъци“
На обекта се извършва само дейност по предварително съхраняване на отпадъци на мястото на образуване.
Предварителното съхраняване на отпадъците при на мястото на образуване се извършва разделно по видове на обособени и обозначени с кода и вида на отпадъка места. 

На обекта има отчетна книга, заведена по отменената Наредба №9/2004. В тази връзка ще бъде дадено предписание за завеждане на нова отчетна книга по реда на Наредба №1/2014 г.

2. Фактор „Опасни химични вещества“ 
По смисъла на Регламент ЕО 1907/2006 REACH, дружеството е „потребител надолу по веригата“ на опасни химични вещества и смеси. В своята производствена дейност фирмата употребява високотемпературно лепило-патрон за кантиращата машина, двукомпонентно лепило за МДФ и лепило за дунапрен. На производствената площадка не се съхраняват на склад химични вещества и смеси, доставят се необходимите седмични количества лепила, които се използват в производствения процес.

При проверката бяха представени информационни листове за безопасност на български език, изготвени в съответствие с изискванията на чл. 31 и Приложение II от Регламент REACH и неговите изменения (Регламент ЕО 453/2010 и Регламент ЕО 2015/830).

При направения преглед на информацията за техния състав, посочена от производителите им в съответните ИЛБ, се установи, че смесите не съдържат вещества, включени в Приложение XVII от Регламент (EO) № 1907/2006–REACH, за които са въведени ограничения за производство, употреба и съхранение, както и съдържание на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване. 

Извършена е проверка и за наличие и употреба на устойчиви органични замърсители (УОЗ) вещества, включени в Регламент (ЕО) 850/2004 (POPs). При проверката на информацията в ИЛБ не беше установено наличието и употребата на УОЗ.
Заключение:
Дадено е предписание за завеждане на отчетна книга по реда на Наредба № 1/04.06.2014 г. За реда и обрзците, по които се предоставя информация за дейностите по отпадъците (обн. ДВ, бр. 51/2014 г.).
Приоритети за последваща контролна дейност:

· Законосъобразно управление на отпадъците
· Правилно съхраняване на използваните химични вещества и смеси
· Контрол за изпълнението на даденото предписание.

